Fehmeɣ ayɣer tuget n yergazen ttagin i tlawin ad xedment. Zran acu i iḍerrun daxel n lbiruwat! Ahat ula d nutni, tuget deg-sen, akka i ttɛerrin yessi-s n madden beṛṛa.Acḥal n tin yeǧǧan axeddim ɣef ddemma n wannect-a, ssufɣen-tent deg yiman-nsent, ɛefsen akk ɣef tudert- nsent, yerna qeṭṭan deg tnefsit-nsent. Beddlen ula d ṣṣut-nsent! Deg teɣmert kan i ttɣimant, ttalsent-d ayen ur nelli. Wad ɛisi, taxxamt-nsent, dayen theyya. Ger imehbal ara ilint, ad asent-kemmlen ayen i sent-ǧǧan lewḥuc tsager tmetti.  (Sb, 69)